
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 29 

5 Φεβρουάριου 2013 


ΝΟΜΟΣ ΥΠ’ ΑΡΙΘΜ. 4117 

Κύρωση της από 31 Οκτωβρίου 2012 Πράξης Νομοθε¬ 
τικού Περιεχομένου «Τροποποίηση της παρ. 16 του 
άρθρου 49 του ν'. 4030/2011 «, Νέος τρόπος έκδοσης 
αδειών δόμησης, ελέγχου κατασκευών και λοιπές 
διατάξεις (Α' 249)» και λοιπές διατάξεις του Υπουρ¬ 
γείου Περιβάλλοντος, Ενέργειας και Κλιματικής Αλ¬ 
λαγής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει ισχύ νόμου από τη δημοσίευσή της 
στην Εφημερίδα της Κυβερνήσεως η από 31 Οκτωβρίου 
2012 Πράξη Νομοθετικού Περιεχομένου «Νέος τρόπος 
έκδοσης αδειών δόμησης, ελέγχου κατασκευών και λοι¬ 
πές διατάξεις (Α' 249)», που δημοσιεύθηκε στο υπ’ αριθ. 
211 Φύλλο της Εφημερίδας της Κυβερνήσεως (τεύχος 
Α'), που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Τροποποίηση της παρ. 16 του άρθρου 49 του 
ν. 4030/2011 «Νέος τρόπος έκδοσης αδειών δόμησης, 
ελέγχου κατασκευών και λοιπές διατάξεις (Α' 249)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παρ. 1 του Συντάγματος. 

2. Τις διατάξεις των παραγράφων 15 και 16 του άρθρου 
49 του ν. 4030/2011 (Α' 249). 

3. Τις διατάξεις των άρθρων 23 και 24 του ν. 4014/2011 
(Α' 209). 

4. Την έκτακτη περίπτωση εξαιρετικά επείγουσας και 
απρόβλεπτης ανάγκης να ρυθμιστούν τα προβλήματα 
που δημιουργούνται στη σύνταξη συμβολαίων, καθώς 
και στην είσπραξη των εκ του νόμου σημαντικών εσό¬ 
δων του κράτους από την αναστολή της λειτουργίας 
του πληροφοριακού συστήματος του Τεχνικού Επιμε¬ 
λητηρίου Ελλάδος. 

5. Την πρόταση του Υπουργικού Συμβουλίου, αποφα¬ 
σίζουμε: 


Άρθρο 1 

Η παράγραφος 16 του άρθρου 49 του ν. 4030/2011 
αντικαθίσταται ως εξής: 

1. Οι βεβαιώσεις των μηχανικών που προβλέπονται 
στο άρθρο 23 παρ. 4 του ν. 4014/2011 έχουν ισχύ δύο (2) 
μηνών. Οι παραπάνω βεβαιώσεις πριν τη σύνταξη των 
συμβολαίων υποβάλλονται ηλεκτρονικά στο Τεχνικό 
Επιμελητήριο Ελλάδος και λαμβάνουν μοναδικό αριθμό, 
που αφορά στο ακίνητο. Στα συμβόλαια προσαρτάται η 
βεβαίωση και ο μοναδικός αριθμός του ακινήτου. 

Μετά την ενεργοποίηση της δυνατότητας του πλη¬ 
ροφοριακού συστήματος, που προβλέπεται στο άρθρο 
24 παρ. 23 του ν. 4014/2011, να υποδέχεται τα τοπο- 
γραφικά διαγράμματα της προηγούμενης παραγράφου, 
υποβάλλονται ηλεκτρονικά και αυτά, πριν τη σύνταξη 
των συμβολαίων, στο Τεχνικό Επιμελητήριο Ελλάδος και 
προσαρτώνται στα συμβόλαια. Για την ενεργοποίηση 
της παραπάνω δυνατότητας εκδίδεται διαπιστωτική 
απόφαση του προέδρου του Τεχνικού Επιμελητηρίου 
Ελλάδος. 

Οι διατάξεις του άρθρου 27 παράγραφος 1 του 
ν. 4014/2011 εφαρμόζονται και για κάθε αυθαίρετη κα¬ 
τασκευή ή χρήση, που δεν μπορεί να υπαχθεί στις δια¬ 
τάξεις του άρθρου 24 του ν. 4014/2011. 

2. Σε περίπτωση αναστολής λειτουργίας των υπη¬ 
ρεσιών του πληροφοριακού συστήματος του Τεχνικού 
Επιμελητηρίου Ελλάδος, οι βεβαιώσεις των μηχανικών 
που προβλέπονται στο άρθρο 23 παρ.4 του ν. 4014/2011, 
ως τροποποιήθηκε και ισχύει, εκδίδονται και υπογράφο¬ 
νται από τον αρμόδιο Μηχανικό χωρίς μοναδικό αριθμό 
και κατά παρέκκλιση από κάθε άλλη σχετική διάταξη 
και προσαρτώνται στα συμβόλαια. 

3. Στη σχετική βεβαίωση σημειώνεται και μονογρά- 
φεται η επισήμανση «Εκδίδεται από το Μηχανικό λόγω 
αναστολής λειτουργίας των υπηρεσιών του πληροφο¬ 
ριακού συστήματος του Τεχνικού Επιμελητηρίου Ελ¬ 
λάδος. Τα στοιχεία της βεβαίωσης θα καταχωρηθούν 
στο πληροφοριακό σύστημα, όπως προβλέπεται από τις 
διατάξεις του ν. 4014/2011 και την παρ. 16 του άρθρου 
49 του ν. 4030/2011, εντός προθεσμίας 2 μηνών από την 

έκδοση». Για τη συγκεκριμένη επισήμανση γίνεται ειδική 
μνεία στη συμβολαιογραφική πράξη. 

4. Η αναστολή λειτουργίας του πληροφοριακού συστή¬ 
ματος του Τεχνικού Επιμελητηρίου Ελλάδος αποδεικνύ- 
εται σε κάθε περίπτωση από τη σχετική ανακοίνωση του 
αρμοδίου οργάνου του Τεχνικού Επιμελητηρίου Ελλά¬ 
δος, η οποία αναρτάται υποχρεωτικώς ηλεκτρονικά στις 
ιστοσελίδες του Υπουργείου Περιβάλλοντος, Ενέργειας 
και Κλιματικής Αλλαγής ή και του Τεχνικού Επιμελη¬ 
τηρίου Ελλάδος με ευθύνη των αρμοδίων υπηρεσιών. 

Αρθρο 2 

Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευση της στην Εφημερίδα της 
Κυβερνήσεως. 

Αθήνα, 31 Οκτωβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΔΗΜΗΤΡΙΟΣ ΑΒΡΑΜΟΠΟΥΛΟΣ, ΙΩΑΝΝΗΣ ΣΤΟΥΡΝΑ- 
ΡΑΣ, ΠΑΝΟΣ ΠΑΝΑΓΙΩΤΟΠΟΥΛΟΣ, ΕΥΡΙΠΙΔΗΣ ΣΤΥ- 
ΛΙΑΝΙΔΗΣ, ΑΝΤΩΝΙΟΣ ΜΑΝΙΤΑΚΗΣ, ΚΩΝΣΤΑΝΤΙΝΟΣ 
ΧΑΤΖΗΔΑΚΗΣ, ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ, 
ΕΥΑΓΓΕΛΟΣ ΛΙΒΙΕΡΑΤΟΣ, ΙΩΑΝΝΗΣ ΒΡΟΥΤΣΗΣ, ΑΝ- 
ΔΡΕΑΣ ΛΥΚΟΥΡΕΝΤΖΟΣ, ΑΘΑΝΑΣΙΟΣ ΤΣΑΥΤΑΡΗΣ, ΝΙ¬ 
ΚΟΛΑΟΣ - ΓΕΩΡΓΙΟΣ ΔΕΝΔΙΑΣ, ΟΛΓΑ ΚΕΦΑΛΟΓΙΑΝΝΗ, 
ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ, ΘΕΟΔΩΡΟΣ ΚΑΡΑΟ- 
ΓΛΟΥ, ΔΗΜΗΤΡΙΟΣ ΣΤΑΜΑΤΗΣ, ΧΡΗΣΤΟΣ ΣΤΑΪΚΟΥΡΑΣ, 
ΧΑΡΑΛΑΜΠΟΣ ΑΘΑΝΑΣΙΟΥ, ΣΤΑΥΡΟΣ ΚΑΛΟΓΙΑΝΝΗΣ, 
ΚΩΝΣΤΑΝΤΙΝΟΣ ΤΖΑΒΑΡΑΣ, ΣΤΑΥΡΟΣ ΚΑΛΑΦΑΤΗΣ, 
ΜΑΡΙΟΣ ΣΑΛΜΑΣ, ΜΑΞΙΜΟΣ ΧΑΡΑΚΟΠΟΥΛΟΣ» 

Αρθρο δεύτερο 

Ρύθμιση θεμάτων αυθαιρέτων, Νέου Οικοδομικού 
Κανονισμού και συναφών θεμάτων 

1. Το δεύτερο εδάφιο της παρ. 11 του άρθρου 24 του 
ν. 4014/2011 (Α' 209) αντικαθίσταται ως εξής: 

«Μετά την ολοσχερή εξόφληση του ενιαίου ειδικού 
προστίμου ή την εξόφληση ποσοστού 30% του συνο¬ 
λικού ποσού προστίμου έως 31.5.2013, επιτρέπεται για 
το ίδιο χρονικό διάστημα, κατ’ εξαίρεση, η μεταβίβαση 
ή η σύσταση εμπράγματου δικαιώματος συμπεριλαμβα- 
νομένης της αρχικής ή της τροποποιητικής σύστασης 
οριζοντίων ή καθέτων ιδιοκτησιών στο ακίνητο στο 
οποίο έχει εκτελεστεί η αυθαίρετη κατασκευή ή έχει 
εγκατασταθεί αυθαίρετη χρήση, σύμφωνα και με την 
παράγραφο 2 περίπτωση στ' του άρθρου 23.» 

2. Το δεύτερο εδάφιο της παραγράφου 12 του άρθρου 
24 του ν. 4014/2011 (Α' 209) αντικαθίσταται ως εξής: 

«Η έκδοση ή αναθεώρηση οικοδομικής άδειας κατά 
τις ισχύουσες διατάξεις σε δηλούμενο κτίριο ή τμήμα 
αυτού, μπορεί να γίνεται μετά την ολοκλήρωση της 
διαδικασίας εξόφλησης του ενιαίου ειδικού προστίμου 
ή την εξόφληση ποσοστού 30% του συνολικού ποσού 


προστίμου έως 31.5.2013, χωρίς να επιβάλλεται άλλο 
πρόστιμο.» 

3. Το πρώτο εδάφιο της παραγράφου 17 του άρθρου 
24 του ν. 4014/2011 (Α' 209) αντικαθίσταται ως εξής: 

«Στις περιπτώσεις κατασκευών οι οποίες έχουν εντα¬ 
χθεί στις ρυθμίσεις του παρόντος άρθρου και έχει πε- 
ραιωθεί η σχετική διαδικασία ή έχει εξοφληθεί ποσοστό 
30% του συνολικού ποσού προστίμου έως 31.5.2013, σύμ¬ 
φωνα με όσα ορίζονται στην παράγραφο 5 επιτρέπεται 
κατά παρέκκλιση από κάθε ισχύουσα διάταξη η εκτέ¬ 
λεση εργασιών αποπεράτωσης.» 

4. Η περίπτωση δ' της παραγράφου 3 του άρθρου 30 
του ν. 4067/2012 (Α' 79) αντικαθίσταται ως εξής: 

«δ. Για τη λήψη άδειας εγκατάστασης, λειτουργίας ή 
για την υποβολή υπεύθυνης δήλωσης για την άσκηση 
μεταποιητικών ή συναφών δραστηριοτήτων, σύμφωνα 
με τα οριζόμενα στα άρθρα 17 έως 40 του ν. 3982/2011 
(Α' 143), σε κτίρια ή τμήματα κτιρίων, που έχουν υπαχθεί 
στις διατάξεις του άρθρου 24 του ν. 4014/2011 (Α' 209), 
απαιτείται αντί της οικοδομικής άδειας, η βεβαίωση 
περαίωσης ή η βεβαίωση εξόφλησης ποσοστού 30% 
του συνολικού ποσού προστίμου έως 31.5.2013 από το 
πληροφοριακό σύστημα του Τ.Ε.Ε.». 

5. Το δεύτερο εδάφιο της περίπτωσης γ' της πα¬ 
ραγράφου 1 του άρθρου 150 του ν. 4070/2012 (Α' 82) 
αντικαθίσταται ως εξής: 

«Για κατασκευές ή χρήσεις που έχουν υπαχθεί στις 
ρυθμίσεις του άρθρου 24 του ν. 4014/2011 (Α' 209) προ¬ 
σκομίζεται η βεβαίωση περαίωσης της διαδικασίας σύμ¬ 
φωνα με το άρθρο 2 της 41498/26.9.2011 απόφασης των 
Υπουργών Διοικητικής Μεταρρύθμισης και Ηλεκτρονικής 
Διακυβέρνησης, Περιβάλλοντος, Ενέργειας και Κλιματι¬ 
κής Αλλαγής και Δικαιοσύνης, Διαφάνειας και Ανθρω¬ 
πίνων Δικαιωμάτων (Β' 2167), ή η βεβαίωση εξόφλησης 
ποσοστού 30% του συνολικού ποσού προστίμου έως 
την 31.5.2013 από το πληροφοριακό σύστημα του Τ.Ε.Ε.». 

6. Το τρίτο εδάφιο της περίπτωσης δ' της παρ.2 του 
άρθρου 154 του ν. 4070/2012 (Α' 82) αντικαθίσταται ως 
εξής: 

«Για κατασκευές ή χρήσεις που έχουν υπαχθεί στις 
ρυθμίσεις του άρθρου 24 του ν. 4014/2011 και για τις 
οποίες έχει εξοφληθεί ποσοστό 30% του συνολικού 
ποσού προστίμου έως 31.5.2013, προσκομίζεται η βε¬ 
βαίωση της καταχώρησης που προβλέπεται στην παρ. 
5 του άρθρου 24 του ν. 4014/2011.» 

7. Η περίπτωση γ' της παρ. 1 του άρθρου 150 του 
ν. 4070/2012 (Α' 82) αντικαθίσταται ως εξής: 

«γ. Αδεια δόμησης, η οποία εκδίδεται από την υπηρε¬ 
σία δόμησης του οικείου Ο.Τ.Α. ή άλλη αρμόδια αρχή. Γ ια 
χώρους που έχουν διατηρηθεί σύμφωνα με τις διατάξεις 
των άρθρων 5 και 6 του ν. 3843/2010 (Α' 62) προσκομίζε¬ 
ται αντίγραφο της αίτησης όπου βεβαιώνεται η περαί- 
ωση της διαδικασίας διατήρησης του χώρου σύμφωνα 
με την παράγραφο 5 του άρθρου 6 του ν. 3843/2010 
(Α' 62). Για κατασκευές ή χρήσεις που έχουν υπαχθεί 
στις ρυθμίσεις του άρθρου 24 του ν. 4014/2011 (Α' 209) 
προσκομίζεται η βεβαίωση περαίωσης της διαδικασίας 
σύμφωνα με το άρθρο 2 της 41498/26.9.2011 απόφασης 
των Υπουργών Διοικητικής Μεταρρύθμισης και Ηλε¬ 
κτρονικής Διακυβέρνησης, Περιβάλλοντος, Ενέργειας 
και Κλιματικής Αλλαγής και Δικαιοσύνης, Διαφάνειας και 

Ανθρωπίνων Δικαιωμάτων (Β' 2167) ή η βεβαίωση εξό¬ 
φλησης ποσοστού 30% του συνολικού ποσού προστίμου 
έως 31.5.2013 από το πληροφοριακό σύστημα του Τ.Ε.Ε.». 

8. Σε κάθε περίπτωση μετά την παρέλευση της χρο¬ 
νικής περιόδου υποχρεωτικής καταβολής του συνόλου 
του ειδικού προστίμου οι αυθαίρετες κατασκευές ή 
χρήσεις για τις οποίες έχει πραγματοποιηθεί δήλωση 
υπαγωγής στο ν. 4014/2011 (Α' 209), καθίστανται αυτοδι¬ 
καίως αυθαίρετες. Από το πληροφοριακό σύστημα του 
Τ.Ε.Ε. εκδίδεται ειδική σχετική έκθεση που περιλαμβάνει 
όλα τα απαιτούμενα στοιχεία περιγραφής της αυθαί¬ 
ρετης κατασκευής με βάση τα οποία η αρμόδια ΥΔΟΜ 
υπολογίζει τα πρόστιμα ανέγερσης και διατήρησης και 
βεβαιώνει αυτό στην αρμόδια Δ.Ο.Υ.. 

9. Στις περιπτώσεις εξόφλησης ποσοστού 30% του 
συνολικού ποσού προστίμου έως 31.5.2013, η σχετική 
βεβαίωση εξόφλησης του ως άνω ποσοστού, που εκ- 
δίδεται από το πληροφοριακό σύστημα του Τ.Ε.Ε., επι¬ 
συνάπτεται υποχρεωτικά σε κάθε δικαιοπραξία εν ζωή 
της παρ. 4 του άρθρου 23 του ν. 4014/2011 και γίνεται 
ειδική μνεία αυτής στη βεβαίωση του μηχανικού που 
προβλέπεται στη διάταξη αυτή. 

10. Παρατείνεται από την λήξη της η προθεσμία κα¬ 
ταβολής όλων των δόσεων του ειδικού προστίμου πρά¬ 
ξεων υπαγωγής στο ν. 3843/2010 έως 31.5.2013, κατά 
παρέκκλιση από κάθε άλλη διάταξη. 

11. Το πρώτο εδάφιο της παρ.δδ του άρθρου 29 του 
ν. 4067/2012 αντικαθίσταται ως εξής: 

«Στην παράγραφο 11 του άρθρου 24 του ν. 4014/2011 
μετά το εδάφιο: «Ανείσπρακτα βεβαιωθέντα ποσά προ¬ 
στίμων ανέγερσης και διατήρησης, δυνάμει άλλων δια¬ 
τάξεων, διαγράφονται» προστίθενται εδάφια τα οποία 
έχουν ως εξής: 

«Για τη διαγραφή των προστίμων μετά την ολοσχερή 
εξόφληση του ενιαίου ειδικού προστίμου υποβάλλεται 
στην αρμόδια Υπηρεσία Δόμησης αίτηση του ενδια¬ 
φερομένου η οποία συνοδεύεται από: 1) τη βεβαίωση 
υπαγωγής στις διατάξεις του παρόντος και 2) υπεύθυνη 
δήλωση ότι τα πρόστιμα, των οποίων ζητείται η δια¬ 
γραφή, αφορούν το ακίνητο, το οποίο έχει υπαχθεί στις 
διατάξεις του παρόντος.» 

12. Στις περιπτώσεις βεβαίωσης εξόφλησης ποσοστού 
30% του συνολικού ποσού προστίμου έως 31.5.2013 από 
το πληροφοριακό σύστημα του Τ.Ε.Ε., η βεβαίωση εξό¬ 
φλησης ποσοστού 30% και η βεβαίωση του Μηχανικού 
κατά την παρ. 4 του άρθρου 23 του ν. 4014/2011 (Α' 209) 
περιέχει σαφή αναφορά για την οποία γίνεται ειδική 
μνεία σε κάθε δικαιοπραξία. 

Άρθρο τρίτο 

Η παράγραφος 4 του άρθρου 23 του ν. 3983/2011 αντι¬ 
καθίσταται ως εξής: 

«Α. Απαραίτητη προϋπόθεση για την αναθεώρηση της 
έγκρισης και της άδειας δόμησης του γηπέδου ποδο¬ 
σφαίρου στην Περιοχή Ανάπλασης II αποτελεί η έκδοση 
άδειας κατεδάφισης των υφιστάμενων αθλητικών εγκα¬ 
ταστάσεων στην Περιοχή Ανάπλασης I. 

Β. Η άδεια κατεδάφισης, κατ’ εξαίρεση από κάθε άλλη 
διάταξη, έχει ισχύ μέχρι την ολοκλήρωση των εκτε- 
λούμενων εργασιών στο γήπεδο ποδοσφαίρου στην 
Περιοχή Ανάπλασης II σύμφωνα με τη σχετική άδεια 


δόμησης και σε κάθε περίπτωση όχι πέραν των πέντε 
(5) ετών από τη δημοσίευση του παρόντος. 

Με την επιφύλαξη της ανωτέρω προθεσμίας, η κα¬ 
τεδάφιση δεν συντελείται πριν την ολοκλήρωση των 
εργασιών οικοδόμησης του ποδοσφαιρικού γηπέδου 
στην Περιοχή Ανάπλασης II. 

Γ. Γ ια την έκδοση της άδειας λειτουργίας του γηπέδου 
ποδοσφαίρου στην Περιοχή Ανάπλασης II, απαραίτητη 
προϋπόθεση είναι η κατεδάφιση κατά τις διατάξεις του 
ν. 4030/2011 των υφιστάμενων αθλητικών εγκαταστάσε¬ 
ων στην Περιοχή Ανάπλασης I. 

Δ. Την εκτέλεση των εργασιών και τα λοιπά έξοδα 
κατεδάφισης στην Περιοχή Ανάπλασης I δύναται να 
αναλάβει οποιοσδήποτε εκ των φορέων υλοποίησης 
του Προγράμματος, ανεξαρτήτως του ιδιοκτησιακού 
καθεστώτος. 

Ε. Οι κτιριακές και λοιπές αθλητικές εγκαταστάσεις 
και οι βοηθητικοί χώροι τους που έχουν ανεγερθεί μέχρι 
τη δημοσίευση του παρόντος νόμου χωρίς την κατά 
νόμο οικοδομική άδεια στην Περιοχή Ανάπλασης I, θεω¬ 
ρούνται νομίμως υφιστάμενες, εφόσον δεν παραβιάζουν 
τις διατάξεις που ίσχυαν κατά το χρόνο κατασκευής 
τους ή αντίστοιχα αυτές που ισχύουν σήμερα. Η νομι¬ 
μότητα της κτιριακής εγκατάστασης διαπιστώνεται με 
σχετική απόφαση του Γ ενικού Γ ραμματέα Χωροταξίας 
και Αστικού Περιβάλλοντος, η οποία εκδίδεται μετά 
από εισήγηση της αρμόδιας Διεύθυνσης Οικοδομικών 
και Κτιριακών Κανονισμών (Δ.Ο.Κ.Κ.) του Υπουργείου 
Περιβάλλοντος, Ενέργειας και Κλιματικής Αλλαγής. 

ΣΤ. Αυθαίρετες εγκαταστάσεις της προηγούμενης 
περίπτωσης, που δεν πληρούν τις προϋποθέσεις νο¬ 
μιμοποίησης, μπορούν να εξαιρούνται από την κατε¬ 
δάφιση για χρονικό διάστημα πέντε (5) ετών από τη 
δημοσίευση του παρόντος και μετά την υπαγωγή αυτών 
στο ν. 4014/2011, ως τροποποιήθηκε και ισχύει, εφόσον 
έχουν ανεγερθεί σε δομήσιμους χώρους και ταυτόχρο¬ 
να δεν είναι επικίνδυνες από στατική άποψη και δεν 
παραβλάπτουν το άμεσο ή ευρύτερο περιβάλλον με τη 
χρήση που έχουν. Η απόφαση για την εξαίρεση από την 
κατεδάφιση εκδίδεται από τον Γενικό Γ ραμματέα Χωρο¬ 
ταξίας και Αστικού Περιβάλλοντος, μετά από εισήγηση 
της αρμόδιας Διεύθυνσης Οικοδομικών και Κτιριακών 
Κανονισμών (Δ.Ο.Κ.Κ.) του Υπουργείου Περιβάλλοντος, 
Ενέργειας και Κλιματικής Αλλαγής και την υπαγωγή 
στις διατάξεις του ν. 4014/2011, ως έχει τροποποιηθεί 
και ισχύει. 

Γ ια τον έλεγχο της στατικής επάρκειας λαμβάνο- 
νται υπόψη οι προδιαγραφές σύνταξης μελετών που 
εφαρμόζονται για την έκδοση αδειών δόμησης και οι 
απαιτούμενοι έλεγχοι ακολουθούν τους κανονισμούς 
που ίσχυαν κατά το χρόνο κατασκευής των αυθαιρέ¬ 
των ή μη κτιρίων. Με την παραπάνω απόφαση μπορεί 
να επιβάλλονται στους ιδιοκτήτες ή κατόχους ή στους 
έλκοντες εξ αυτών δικαιώματα, πρόσθετοι όροι που 
αποσκοπούν στη στατική ενίσχυση και στη λειτουργική 
ή μορφολογική βελτίωση και εκσυγχρονισμό του υπάρ- 
χοντος κτίσματος. 

Ζ. Μετά την έκδοση της ως άνω απόφασης εξαίρε¬ 
σης από την κατεδάφιση επιτρέπεται η έκδοση αδειών 
δόμησης για τη βελτίωση, την επισκευή, τη μετασκευή, 
τη στατική ενίσχυση και τον εκσυγχρονισμό των πα- 

ραπάνω εγκαταστάσεων χωρίς αύξηση του όγκου των 
συνολικών εγκαταστάσεων, από το Τμήμα Οικοδομικού 
Κανονισμού της Διεύθυνσης Οικοδομικών και Κτιριακών 
Κανονισμών (Δ.Ο.Κ.Κ.) του Υπουργείου Περιβάλλοντος, 
Ενέργειας και Κλιματικής Αλλαγής μέσα σε τριάντα (30) 
ημέρες από την ημέρα υποβολής σε αυτό αίτησης του 
χρήστη της εγκατάστασης. 

Η. Υπό την προϋπόθεση έκδοσης των ανωτέρω αδει¬ 
ών το υφιστάμενο γήπεδο ποδοσφαίρου στην Περιοχή 
Ανάπλασης I δύναται να λειτουργεί νομίμως μέχρι την 
έκδοση άδειας λειτουργίας του νέου ποδοσφαιρικού 
γηπέδου στην Περιοχή Ανάπλασης II και την κατεδάφιση 
αυτού και σε κάθε περίπτωση όχι πέραν των πέντε (5) 
ετών από τη δημοσίευση του παρόντος. 

Θ. Το τμήμα Οικοδομικού Κανονισμού της Διεύθυνσης 
Οικοδομικών και Κτιριακών Κανονισμών (Δ.Ο.Κ.Κ.) του 
Υπουργείου Περιβάλλοντος, Ενέργειας και Κλιματικής 
Αλλαγής είναι αρμόδιο και για την αναθεώρηση της 
άδειας δόμησης του γηπέδου ποδοσφαίρου στην Πε¬ 
ριοχή Ανάπλασης II.» 

Άρθρο τέταρτο 
Ρύθμιση θεμάτων αυθαιρέτων 

1. Η περίπτωση στ' της παρ. 2 του άρθρου 23 του 
ν. 4014/2011 αντικαθίσταται ως εξής: 

«στ. για τις οποίες έχει περατωθεί η διαδικασία κα¬ 
ταβολής του ενιαίου ειδικού προστίμου ή η καταβολή 
ποσοστού 30% του συνολικού ποσού προστίμου έως 
31.5.2013, όπως ορίζεται στην παράγραφο 6 του επόμε¬ 
νου άρθρου και για το χρονικό διάστημα που προβλέ- 
πεται στον παρόντα νόμο». 

2. Στην παρ. 8 του άρθρου 24 του ν. 4014/2011 (Α' 209) 
η περίπτωση στ' αντικαθίσταται ως εξής: 

«στ. Σε περίπτωση καταβολής ποσοστού 30% του 
συνολικού ποσού προστίμου έως 31.5.2013 παρέχεται 
έκπτωση 10% επί του συνολικού ποσού. Οι επόμενες 
προς εξόφληση δόσεις κατανέμονται αντιστοίχως.» 

Άρθρο πέμπτο 

Θέματα τιμολογιακής πολιτικής των υδάτων 
και λοιπές διατάξεις 

1) Τροποποιήσεις του άρθρου 4 του ν. 3199/2003 (Α' 
280) 

α) Στο τέλος του πρώτου εδαφίου της παραγράφου 
1 του άρθρου 4 του ν. 3199/2003 (Α' 280) προστίθεται 
νέο εδάφιο ως εξής: 

«Όπου στον παρόντα νόμο αναφέρεται Κεντρική 
Υπηρεσία Υδάτων νοείται στο εξής Ειδική Γραμματεία 
Υδάτων, η οποία συνεστήθη με την παράγραφο 2 του 
άρθρου 4 του π.δ. 24/2010 (Α' 56). Η Ειδική Γραμματεία 
Υδάτων σχεδιάζει και αξιολογεί την εθνική στρατηγική 
για την προστασία και διαχείριση των υδάτων, παρακο¬ 
λουθεί, συντονίζει και ελέγχει την εφαρμογή της. Ειδι¬ 
κότερα η Ειδική Γ ραμματεία Υδάτων έχει τις ακόλουθες 
αρμοδιότητες:». 

β) Στην παράγραφο 1 του άρθρου 4 του ν. 3199/2003 
(Α' 280), μετά το εδάφιο δ' προστίθεται νέο εδάφιο ε', 
οπότε τα υπόλοιπα εδάφια μετονομάζονται σε στ', ζ', η', 
θ', ι', ια' και ιβ' αντίστοιχα. Το νέο εδάφιο ε' έχει ως εξής: 

«ε) Διαμορφώνει την πολιτική τιμολόγησης των υπη¬ 
ρεσιών ύδατος ανάλογα με τη χρήση τους σε συνερ¬ 
γασία με τα κατά περίπτωση συναρμόδια Υπουργεία, 
στο πλαίσιο εξειδίκευσης των γενικών κανόνων κοστο¬ 


λόγησης και τιμολόγησης των υδάτων, καθώς και της 
οικονομικής ανάλυσης της χρήσης τους, σύμφωνα με τα 
άρθρα 10 και 12 του νόμου και τα άρθρα 5, 7 και 8 του 
π.δ. 51/2007 (Α' 54), εποπτεύει, αξιολογεί και συντονίζει 
την εφαρμογή της πολιτικής αυτής και εισηγείται στον 
Υπουργό Περιβάλλοντος, Ενέργειας και Κλιματικής Αλ¬ 
λαγής τη θέσπιση των αναγκαίων νομοθετικών μέτρων.» 

γ) Στο τέλος της παραγράφου 2 του άρθρου 4 του 
ν. 3199/2003 (Α' 280) προστίθεται νέο εδάφιο ως εξής: 

«Η κάλυψη αναγκών σε προσωπικό γίνεται και με απο¬ 
σπάσεις ή μετατάξεις προσωπικού που υπηρετεί στο 
Υπουργείο Περιβάλλοντος, Ενέργειας και Κλιματικής 
Αλλαγής, σε άλλα υπουργεία ή σε εποπτευόμενους από 
αυτά φορείς ή σε άλλους φορείς του δημόσιου ή ευρύ¬ 
τερου δημόσιου τομέα, όπως αυτός οριοθετείται από τις 
διατάξεις του άρθρου 1 του ν. 1256/1982, με οποιαδήποτε 
σχέση εργασίας. Η απόσπαση ή μετάταξη πραγματοποι¬ 
είται ύστερα από αίτηση του ενδιαφερομένου με κοινή 
απόφαση των Υπουργών Περιβάλλοντος, Ενέργειας και 
Κλιματικής Αλλαγής και του αρμόδιου Υπουργού, κατά 
παρέκκλιση από κάθε γενική ή ειδική διάταξη και χωρίς 
να απαιτείται η γνώμη του υπηρεσιακού συμβουλίου. 
Ο χρόνος υπηρεσίας των αποσπασμένων του δημό¬ 
σιου ή του ευρύτερου δημόσιου τομέα θεωρείται ως 
χρόνος πραγματικής υπηρεσίας στην οργανική θέση 
του φορέα προέλευσης τους. Για το προσωπικό που 
αποσπάται έχουν εφαρμογή οι διατάξεις του άρθρου 
25 του ν. 4024/2011 (Α' 226) σε συνδυασμό με το άρθρο 
14 του ίδιου νόμου. Το προσωπικό που μετατάσσεται με 
τις διατάξεις της παρούσας παραγράφου, μετατάσσεται 
με ταυτόχρονη μεταφορά της οργανικής του θέσης και 
την ίδια σχέση εργασίας και υποχρεούται να παρέχει 
τις υπηρεσίες του τουλάχιστον για μια πενταετία. Για 
το μετατασσόμενο προσωπικό εφαρμόζονται οι δια¬ 
τάξεις της περίπτωσης 3 της υποπαραγράφου Ζ1 της 
παραγράφου Ζ' του άρθρου πρώτου του ν. 4093/2012 (Α' 
222) όπως έχει τροποποιηθεί και ισχύει σε συνδυασμό 
με τις διατάξεις της παραγράφου 22 του άρθρου 2 του 
ν. 3899/2010 (Α' 212).» 

δ) Στο τέλος της παραγράφου 3 του άρθρου 4 του 
ν. 3199/2003 (Α' 280), η τελευταία φράση διαμορφώνεται 
ως εξής: 

«...την άσκηση των αρμοδιοτήτων που αναφέρονται 
στις περιπτώσεις α', β', δ' και ε' της παραγράφου 1.» 

ε) Στο τέλος της παραγράφου 4 του άρθρου 5 του 
ν. 3199/2003 (Α' 280), προστίθεται νέο εδάφιο ως εξής: 

«Η κάλυψη αναγκών σε προσωπικό γίνεται και με απο¬ 
σπάσεις ή μετατάξεις προσωπικού που υπηρετεί στο 
Υπουργείο Περιβάλλοντος, Ενέργειας και Κλιματικής 
Αλλαγής, σε άλλα υπουργεία ή σε εποπτευόμενους από 
αυτά φορείς ή σε άλλους φορείς του δημόσιου ή ευρύ¬ 
τερου δημόσιου τομέα, όπως αυτός οριοθετείται από τις 
διατάξεις του άρθρου 1 του ν. 1256/1982, με οποιαδήποτε 
σχέση εργασίας. Η απόσπαση ή μετάταξη πραγματοποι¬ 
είται ύστερα από αίτηση του ενδιαφερομένου με κοινή 
απόφαση των Υπουργών Περιβάλλοντος, Ενέργειας και 
Κλιματικής Αλλαγής και του αρμόδιου Υπουργού, κατά 
παρέκκλιση από κάθε γενική ή ειδική διάταξη και χωρίς 
να απαιτείται η γνώμη του υπηρεσιακού συμβουλίου. 
Ο χρόνος υπηρεσίας των αποσπασμένων του δημό¬ 
σιου ή του ευρύτερου δημόσιου τομέα θεωρείται ως 

χρόνος πραγματικής υπηρεσίας στην οργανική θέση 
του φορέα προέλευσης τους. Για το προσωπικό που 
αποσπάται έχουν εφαρμογή οι διατάξεις του άρθρου 
25 του ν. 4024/2011 (Α' 226) σε συνδυασμό με το άρθρο 
14 του ίδιου νόμου. Το προσωπικό που μετατάσσεται με 
τις διατάξεις της παρούσας παραγράφου, μετατάσσεται 
με ταυτόχρονη μεταφορά της οργανικής του θέσης και 
την ίδια σχέση εργασίας και υποχρεούται να παρέχει 
τις υπηρεσίες του τουλάχιστον για μια πενταετία. Για 
το μετατασσόμενο προσωπικό εφαρμόζονται οι δια¬ 
τάξεις της περίπτωσης 3 της υποπαραγράφου Ζ1 της 
παραγράφου Ζ' του άρθρου πρώτου του ν. 4093/2012 (Α' 
222) όπως έχει τροποποιηθεί και ισχύει σε συνδυασμό 
με τις διατάξεις της παραγράφου 22 του άρθρου 2 του 
ν. 3899/2010 (Α' 212).» 

στ) Στο τέλος του πρώτου εδαφίου της παραγράφου 
1 του άρθρου 6 του ν. 3199/2003 (Α' 280) προστίθεται 
νέο εδάφιο ως εξής: 

«Όπου στον παρόντα νόμο αναφέρεται Περιφέρεια 
νοείται στο εξής Αποκεντρωμένη Διοίκηση, όπου αναφέ- 
ρεται Περιφερειακό Συμβούλιο Υδάτων νοείται στο εξής 
Συμβούλιο Υδάτων της Αποκεντρωμένης Διοίκησης και 
όπου αναφέρεται Γ ενικός Γ ραμματέας της Περιφέρειας 
νοείται στο εξής Γ ενικός Γ ραμματέας της Αποκεντρω¬ 
μένης Διοίκησης». 

ζ) Η παράγραφος 2 του άρθρου 7 του ν. 3199/2003 
αντικαθίσταται ως εξής: 

«2. Το Σχέδιο Διαχείρισης καταρτίζεται από την αρ¬ 
μόδια Διεύθυνση Υδάτων της Αποκεντρωμένης Διοίκη¬ 
σης και εγκρίνεται με απόφαση του Γ ενικού Γ ραμματέα 
της Αποκεντρωμένης Διοίκησης ύστερα από γνώμη του 
τέως Περιφερειακού Συμβουλίου Υδάτων και νυν Συμ¬ 
βουλίου Υδάτων της Αποκεντρωμένης Διοίκησης του 
άρθρου 6 και σύμφωνη γνώμη της Ειδικής Γραμματείας 
Υδάτων. 

2.1. Ύστερα από αίτημα του Γενικού Γραμματέα της 
Αποκεντρωμένης Διοίκησης είναι δυνατόν το Σχέδιο 
Διαχείρισης να καταρτίζεται, να αναθεωρείται ή να 
ενημερώνεται από την Ειδική Γραμματεία Υδάτων του 
Υπουργείου Περιβάλλοντος, Ενέργειας και Κλιματικής 
Αλλαγής. Στην περίπτωση αυτή το Σχέδιο Διαχείρι¬ 
σης εγκρίνεται από την Εθνική Επιτροπή Υδάτων μετά 
από εισήγηση της Ειδικής Γ ραμματείας Υδάτων του 
Υπουργείου Περιβάλλοντος, Ενέργειας και Κλιματικής 
Αλλαγής, εφόσον προηγουμένως τηρηθεί η διαδικασία 
δημοσιοποίησης που προβλέπεται στην παράγραφο 2.2. 
Κατά την κατάρτιση, τελική επεξεργασία, αναθεώρηση 
ή ενημέρωση του Σχεδίου Διαχείρισης η Ειδική Γ ραμ¬ 
ματεία Υδάτων συνεργάζεται με την αρμόδια Διεύθυνση 
Υδάτων της οικείας Αποκεντρωμένης Διοίκησης, καθώς 
και με τα συναρμόδια Υπουργεία που εκπροσωπούνται 
στην Εθνική Επιτροπή Υδάτων. 

2.2. Η Ειδική Γ ραμματεία Υδάτων μεριμνά για την ου¬ 
σιαστική συμμετοχή του ενδιαφερομένου κοινού και 
των φορέων εκπροσώπησης του, συμπεριλαμβανομένων 
των χρηστών κατά τη διαδικασία εκπόνησης, αναθεώ¬ 
ρησης ή ενημέρωσης του Σχεδίου Διαχείρισης. Γ ια το 
σκοπό αυτόν προβαίνει σε δημόσια διαβούλευση του 
προσχεδίου Διαχείρισης θέτοντας στη διάθεση του εν 
λόγω κοινού και των φορέων όλα τα σχετικά στοιχεία 
και τις πληροφορίες που έχει συγκεντρώσει. Ειδικότερα: 


α) Η Ειδική Γ ραμματεία Υδάτων προβαίνει σε ηλεκτρο¬ 
νική ανάρτηση του προσχεδίου Διαχείρισης απευθύνο¬ 
ντας πρόσκληση προς το ενδιαφερόμενο κοινό και τους 
φορείς εκπροσώπησης του για να λάβουν γνώση του 
περιεχομένου του προκειμένου να εκφράσουν τις από¬ 
ψεις τους και να υποβάλουν εγγράφως ή ηλεκτρονικά 
τις παρατηρήσεις τους. Η δημοσιοποίηση του προσχε¬ 
δίου Διαχείρισης μπορεί να γίνεται και σε συνεργασία 
με την αρμόδια Διεύθυνση Υδάτων της οικείας Απο¬ 
κεντρωμένης Διοίκησης, χρησιμοποιώντας κάθε άλλο 
επιπλέον πρόσφορο μέσο. 

β) Γ ια τη διατύπωση και υποβολή παρατηρήσεων και 
απόψεων παρέχεται προθεσμία τουλάχιστον έξι (6) μη¬ 
νών από τη δημοσιοποίηση του. Οι παρατηρήσεις του 
κοινού και των φορέων λαμβάνονται υπόψη κατά τη 
διαδικασία έγκρισης του Σχεδίου Διαχείρισης.» 

2) Τροποποίηση του άρθρου 8 του π.δ. 51/2007 (Α' 54) 

Μετά την παράγραφο 2 του άρθρου 8 του π.δ. 51/2007 

(Α' 54) προστίθεται νέα παράγραφος 3, οπότε οι υπό¬ 
λοιπες παράγραφοι αναριθμούνται σε 4, 5, 6 και 7. Η 
νέα παράγραφος 3 έχει ως εξής: 

«3. Η Ειδική Γραμματεία Υδάτων του Υπουργείου 
Περιβάλλοντος, Ενέργειας και Κλιματικής Αλλαγής 
διαμορφώνει, εποπτεύει, αξιολογεί και συντονίζει την 
πολιτική, τιμολόγησης των υπηρεσιών ύδατος, όπως 
προβλέπεται στο άρθρο 4 (παρ.1 εδάφιο ε' και παράγρα¬ 
φος 4) του ν. 3199/2003. Με αποφάσεις του Υπουργού 
Περιβάλλοντος, Ενέργειας και Κλιματικής Αλλαγής και, 
εφόσον απαιτείται, του κατά περίπτωση συναρμόδιου 
Υπουργού, μετά από εισήγηση της ΕΓΥ, είναι δυνατόν 
να θεσπίζονται κανόνες και μέτρα που θα εξειδικεύουν 
την τιμολογιακή πολιτική των υδάτων.» 

3) Τροποποιήσεις του άρθρου 3 του ν. 2744/1999 
(Α' 222) με το οποίο τροποποιήθηκε το άρθρο 19 του 
ν. 1068/1980 (Α' 190) 

α) Η παράγραφος 1 του άρθρου 3 του ν. 2744/1999 (Α' 
222), με την οποία αντικαταστάθηκαν οι παράγραφοι 1 
και 2 του άρθρου 19 του ν. 1068/1980 (Α' 190), αντικαθί¬ 
σταται ως εξής: 

«1. Τα τιμολόγια των υπηρεσιών ύδρευσης και απο¬ 
χέτευσης για τις διάφορες κατηγορίες καταναλωτών 
και χρηστών καθορίζονται με κοινές αποφάσεις των 
Υπουργών Οικονομικών, Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων και Περιβάλ¬ 
λοντος, Ενέργειας και Κλιματικής Αλλαγής, στο πλαίσιο 
εφαρμογής της τιμολογιακής πολιτικής του Υπουργεί¬ 
ου Περιβάλλοντος, Ενέργειας και Κλιματικής Αλλαγής 
σύμφωνα με το άρθρο 8 παρ.3 του π.δ. 51/2007 (Α' 54). 
Οι αποφάσεις αυτές έχουν πενταετή διάρκεια και εκ- 
δίδονται στο τέλος κάθε περιόδου για κάθε επόμενη 
πενταετία.» 

β) Η παράγραφος 2 του άρθρου 3 του ν. 2744/1999 (Α' 
222) τροποποιείται ως εξής: 

«2. Η προβλεπόμενη στο άρθρο αυτό υπουργική από¬ 
φαση εκδίδεται από τους Υπουργούς Οικονομικών, Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων και Περιβάλλοντος, Ενέργειας και Κλιματι¬ 
κής Αλλαγής στο πλαίσιο εφαρμογής της τιμολογιακής 
πολιτικής του Υπουργείου Περιβάλλοντος, Ενέργειας 
και Κλιματικής Αλλαγής σύμφωνα με το άρθρο 8 παρ.3 
του π.δ. 51/2007 (Α' 54).» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο έκτο 
Έναρξη ισχύος 

Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως εκτός εάν ορίζεται 
διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 1 Φεβρουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΣΤΑΥΡΟΣ ΚΑΛΟΓΙΑΝΝΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Φεβρουάριου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - θ-πιαΝ: ννβόπΐ35ίβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 1000290502 1 30008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















































































